**Egypt etter den arabiske vår - 29.12.2014**

An-Magritt ledet møte og leste et dikt av Børli.

Kveldes foredragsholder var Jan Juchelka som er høyskolelektor i arabisk ved Forsvarets høyskole. Han holdt et glimrende foredrag om Egypt med fokus på hva som har hendt etter den arabiske vår i 2011 som var et folkelig opprør som tvang fram reformer. Etter at president Hosni Mubarak gikk av styrte de militære styrkers øverste råd. Det ble holdt presidentvalg i 2012, landets første frie valg, som ble vunnet av [Morsi](https://snl.no/Mohammed_Morsi) fra Det muslimske brorskap. Ny grunnlov ble vedtatt i folkeavstemming i 2014, hvoretter valg på ny president ble avholdt. Nåværende president er al-Sisi.

Jan snakket også om tidligere presidenter som Nasser og Sadat, om det militære som sammen med Det muslimske brorskap var i mot de revolusjonære (ungdom), om analfabetisme og skolesystemet med mange privatskoler. 90 % av Egypts 90 millioner innbyggere er muslimer.

Det var mange spørsmål og møte gikk utover tiden og vi håper Jan kommer tilbake ved en senere anledning.